Diari Oficial de la Generalitat Valenciana


Sumari del DOGV 6969, del 20-02-2013 (2013/1804)

ORDE 2/2013, de 29 de gener, de la Conselleria d'Hisenda i Administració Pública, per la qual es modifica l'Orde 12/2012, de 26 de desembre, de la Conselleria d'Hisenda i Administració Pública, per la qual es regula el cens de titulars de l'explotació d'abocadors públics o privats de la Comunitat Valenciana i s'establixen les declaracions d'alta, modificació i cessament de l'activitat d'abocadors per a la gestió de l'impost sobre eliminació de residus en abocadors.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2013/01/29/2/dof/vci/html**

### Dades del document

Número de DOGV
:   6969

Data del DOGV
:   20-02-2013

Secció del DOGV
:   I. DISPOSICIONS GENERALS

Número del document
:   2013/1804


Data del document
:   29-01-2013

Organisme emissor
:   Conselleria d'Hisenda i Administració Pública

Tipus de document
:   Ordre

Anàlisi jurídica

 Descriptors 

:   * Conselleria d'Hisenda i Administració Pública
    * procediment administratiu
    * protecció del medi ambient
    * legislació
    * eliminació de residus
    * gestió de residus
    * hisenda regional
    * fiscalitat
    * registre de documents
    * impost ecològic
    * impost local
    * recaptació d'impostos

ORDE 2/2013, de 29 de gener, de la Conselleria d'Hisenda i Administració Pública, per la qual es modifica l'Orde 12/2012, de 26 de desembre, de la Conselleria d'Hisenda i Administració Pública, per la qual es regula el cens de titulars de l'explotació d'abocadors públics o privats de la Comunitat Valenciana i s'establixen les declaracions d'alta, modificació i cessament de l'activitat d'abocadors per a la gestió de l'impost sobre eliminació de residus en abocadors. [2013/1804]  
L'Orde 12/2012, de 26 de desembre, de la Conselleria d'Hisenda i Administració Pública, regula el cens de titulars de l'explotació dels abocadors per a la gestió de l'impost sobre eliminació de residus en abocadors, a què es referix l'apartat tretze de l'article 155 de la Llei 10/2012, de 21 de desembre, de mesures fiscals, de gestió administrativa i financera, i d'organització de la Generalitat, establint, a este efecte, les declaracions d'alta, modificació i cessament de l'activitat d'explotació d'abocadors.  
La disposició transitòria primera de l'esmentada Orde 12/2012, de 26 de desembre, establix un règim transitori per a la primera declaració d'activitats que es van exercir amb anterioritat a l'entrada en vigor de l'article 155 de la Llei 10/2012, establint un termini d'un mes des de l'entrada en vigor de l'orde esmentada, termini que acaba el 29 de gener de 2013. No obstant això, atesa la brevetat del termini establit i les demandes del col·lectiu empresarial afectat perquè s'amplie este, es considera convenient l'ampliació del termini fins al 28 de febrer de 2013.  
En virtut del que disposa l'apartat tretze.2 de l'article 155, de la Llei 10/2012, de 21 de desembre, de mesures fiscals, de gestió administrativa i financera, i d'organització de la Generalitat, i de les facultats conferides per l'article 5 del Decret 19/2012, de 7 de desembre, del president de la Generalitat, pel qual determina les conselleries en què s'organitza l'Administració de la Generalitat, i per l'article 28 de la Llei 5/1983, de 30 de desembre, del Consell, a proposta de la Direcció General de Tributs i amb els tràmits previs establits en el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat, així com l'informe de l'Advocacia General de la Generalitat,  
  
  
  
ORDENE  
  
Article únic. Modificació de la disposició transitòria primera, Declaració d'activitat que s'exercira amb anterioritat a l'entrada en vigor de l'article 155 de la Llei 10/2012, de 21 de desembre, de mesures fiscals, de gestió administrativa i financera, i d'organització de la Generalitat  
Es modifica la disposició transitòria primera, Declaració d'activitat que s'exercira amb anterioritat a l'entrada en vigor de l'article 155 de la Llei 10/2012, de 21 de desembre, de mesures fiscals, de gestió administrativa i financera, i d'organització de la Generalitat, que passa a tindre la redacció següent:  
  
«Primera. Declaració d'activitat que s'exercira amb anterioritat a l'entrada en vigor de l'article 155 de la Llei 10/2012, de 21 de desembre de 2012, de mesures fiscals, de gestió administrativa i financera, i d'organització de la Generalitat  
Les persones o entitats que, amb anterioritat a l'entrada en vigor d'esta orde, siguen titulars de l'explotació d'abocadors públics o privats de la Comunitat Valenciana, llevat del cas a què es referix l'apartat 2 de l'article 1 d'esta orde, hauran de presentar, fins al 28 de febrer de 2013, una declaració relativa a l'activitat esmentada, que es formularà d'acord amb el que disposa l'article 2 d'esta orde i la resta de determinacions d'esta».  
  
  
DISPOSICIONS FINALS  
  
Primera. Desplegament i aplicació de l'orde  
Es faculta la Direcció General de Tributs per a dictar les resolucions i adoptar les mesures que considere necessàries per a l'aplicació del que disposa esta orde.  
  
Segona. Entrada en vigor  
Esta orde entrarà en vigor el dia 29 de gener de 2013.  
  
València, 29 de gener de 2013  
  
El conseller d'Hisenda i Administració Pública,  
JUAN CARLOS MORAGUES FERRER


Còpia Permalink ELI